跳灰

《跳灰》係一套1976年港產片，由梁普智、蕭芳芳導演；陳欣健編劇；主要演員包括陳星、蕭芳芳同陳惠敏。跳灰被視為香港1970年代「新浪潮電影」嘅先驅，佢嘅拍攝手法、劇本及人物描寫都同之前粵語片時代嘅港產片好唔同。

「跳灰」拍攝於廉政公署成立之後，描寫警察對付毒販。編劇陳欣健出身警界，劇中嘅警察描寫得寫實，而且係具正義感之正面人物，同之前港產片中形象化嘅「探長」截然唔同。故此跳灰亦被視為港產片中首部真正嘅警匪片。除此以外，電影兩首歌曲《大丈夫》及《問我》，至今仍係粵語流行曲中嘅經典。

關於戲名
 「糶」即「賣」，音「跳」，販毒，粵語俗稱「糶灰」，取諧音俗作「跳灰」

電影歌曲
主題曲《大丈夫》 作曲：劉家昌 填詞：黃霑 主唱：關正傑
插曲《問我》 作曲：黎小田 填詞：黃霑 主唱：陳麗斯

珠光寶氣

注釋

1976年電影
港產片